pythainlp/thai-wiki-dataset-v3 huggingface dataset:
เอดิต แครซง

เอดิต แครซง (Édith Cresson; เกิด 27 มกราคม ค.ศ. 1934) เป็นนักเศรษฐศาสตร์และนักการเมืองชาวฝรั่งเศส เคยดำรงตำแหน่งนายกรัฐมนตรีฝรั่งเศสในช่วงระหว่าง พ.ศ. 2534–2535
แครซงเคยเป็นสมาชิกสภายุโรปในช่วงระหว่าง พ.ศ. 2522–2524 แล้วชนะการเลือกตั้งสมาชิกสมัชชาแห่งชาติในเขตเลือกตั้งที่ 2 ของจังหวัดเวียนในเดือนกรกฎาคม พ.ศ. 2524 หลังจากนั้นเป็นรัฐมนตรีว่าการกระทรวงการเกษตรในเดือนพฤษภาคม พ.ศ. 2524 ในรัฐบาลชุดแรกของนายกรัฐมนตรีปีแยร์ โมรัว ภายใต้ประธานาธิบดีฟร็องซัว มีแตร็อง แล้วเป็นรัฐมนตรีว่าการกระทรวงการค้าต่างประเทศและการท่องเที่ยวในเดือนมีนาคม พ.ศ. 2526 จากนั้นได้รับตำแหน่งรัฐมนตรีว่าการกระทรวงการพัฒนาอุตสาหกรรมและการค้าต่างประเทศในเดือนกรกฎาคม พ.ศ. 2527 ในรัฐบาลของนายกรัฐมนตรีโลร็อง ฟาบียุส
ต่อมาใน พ.ศ. 2529 เธอชนะการเลือกตั้งสมาชิกสมัชชาแห่งชาติในจังหวัดเวียน แล้วได้รับเลือกอีกครั้งใน พ.ศ. 2531 ในเขตเลือกตั้งที่ 4 ของจังหวัดเวียน ก่อนที่จะเข้ารับตำแหน่งรัฐมนตรีว่าการกระทรวงกิจการยุโรปในรัฐบาลชุดแรกและชุดที่ 2 ของนายกรัฐมนตรีมีแชล รอการ์
ใน พ.ศ. 2534 มีแตร็องได้แต่งตั้งแครซงเป็นหัวหน้ารัฐบาลต่อจากรอการ์ แครซงเป็นผู้หญิงคนแรกที่ได้รับการแต่งตั้งเป็นนายกรัฐมนตรี แต่เธอเสียคะแนนนิยมอย่างรวดเร็วและถูกบังคับให้ลาออกจากตำแหน่งในเดือนเมษายน พ.ศ. 2535 หลังจากได้รับการแต่งตั้งไม่ถึงหนึ่งปี
== อ้างอิง ==
บุคคลที่เกิดในปี พ.ศ. 2477
นายกรัฐมนตรีฝรั่งเศส
ผู้นำประเทศ
นักการเมืองฝรั่งเศส
บุคคลจากจังหวัดเวียน
วอลเลย์บอลเนชันส์ลีก

วอลเลย์บอลเนชันส์ลีก (FIVB Volleyball Nations League) อาจหมายถึง
วอลเลย์บอลชายเนชันส์ลีก
วอลเลย์บอลหญิงเนชันส์ลีก
ลูเกีย

ลูเกีย  เป็นสายพันธุ์โปเกมอนทั้งในแฟรนไชส์เกมโปเกมอนของนินเทนโดและเกมฟรีก และในแฟรนไชส์อนิเมะโปเกมอน ตัวละครนี้สร้างโดยชูโด ทาเกชิ และออกแบบโดยเคน ซุงิโมะริ ลูเกียปรากฏตัวมาครั้งแรกในเกม Pokémon Gold and Silver ในปี 1999 และปรากฏตัวในหนังครั้งแรกเรื่อง Pokémon: The Movie 2000
สายพันธุ์โปเกมอน
ตัวละครที่เป็นนก
ตัวละครที่เป็นผู้มีอำนาจทางจิตวิญญาณ
ตัวละครในวิดีโอเกมที่มีความสามารถเกี่ยวกับอากาศหรือลม
วิดีโอเกมมาสคอต
ตัวละครในบันเทิงคดีที่อยู่ใต้ทะเล
เมซีเย 13

เมซีเย 13 (รู้จักกันดีในชื่อ กระจุกดาวเฮอร์คิวลีส หรือ เอ็ม 13 หรือ เอ็นจีซี 6205) เป็นกระจุกดาวทรงกลมที่มีดาวฤกษ์หลายแสนดวง ตั้งอยู่ในกลุ่มดาวเฮอร์คิวลีส
== การค้นพบและการสังเกต ==
ถูกค้นพบโดย เอ็ดมันด์ แฮลลีย์ ในปี พ.ศ. 2257 ต่อมา ชาร์ล เมซีเย บันทึกวัตถุนี้ในวันที่ 1 มิถุนายน พ.ศ. 2307 ถ้าอยู่ไกลเมืองมีท้องฟ้ามืดสนิท สามารถมองเห็น เอ็ม 13 ได้ด้วยตาเปล่า โดยเห็นเป็นแสงทรงกลมที่สว่างจ้าในกล้องสองตาหรือกล้องโทรทรรศน์ ต้องการกล้องโทรทรรศน์ขนาดใหญ่ (ไม่น้อยกว่า 4 นิ้ว) เพื่อได้เห็นดาวฤกษ์ภายในวัตถุนี้ เอ็ม 13 มีขนาดความส่องสว่างปรากฏ 5.8 แล้วมีขนาดเส้นผ่านศูนย์กลางประมาณ 23 ลิปดา แกแลกซี เอ็นจีซี 6207 (NGC 6207|italic=no) และแกแลกซี ไอซี 4617 (IC 4617|italic=no) ตั้งอยู่ใกล้กับ เอ็ม 13
== ลักษณะ ==
เอ็ม 13 มีขนาดเส้นผ่านศูนย์กลางประมาณ 145 ปีแสง และมีดาวสมาชิกหลายแสนดวง ดาวสมาชิกที่สว่างที่สุดคือดาวแปรแสง V11 (รู้จักกันดีในชื่อ V1554 Herculis) เป็นดาวยักษ์แดงและมีขนาดโชติมาตรปรากฏ 11.95 เอ็ม 13 ตั้งอยู่ห่างจากโลกประมาณ 22,200 ถึง 25,000 ปีแสง และเอ็ม 13 เป็นกระจุกดาวทรงกลมหนึ่งในกว่าร้อยกลุ่มที่โคจรรอบใจกลางทางช้างเผือก นักดาราศาสตร์มองเห็นดาวฤกษ์ภายในวัตถุนี้ครั้งแรกในปี พ.ศ. 2322 เมื่อเทียบกับดาวฤกษ์ในละแวกใกล้เคียงของดวงอาทิตย์ ดาวฤกษ์ของ เอ็ม 13 นั้นมีความหนาแน่นมากกว่าร้อยเท่า ดาวฤกษ์เหล่านี้อยู่ใกล้กันมากจนบางครั้งก็ชนกันและก่อกำเนิดดาวดวงใหม่ ดาวฤกษ์อายุน้อยที่ก่อตัวขึ้นใหม่นี้เรียกว่าดาวแปลกพวกสีน้ำเงิน ซึ่งเป็นเรื่องน่าสนใจเป็นพิเศษสำหรับนักดาราศาสตร์
ดาวแปรแสง V63 และ V64 เป็นดาวฤกษ์สมาชิกที่ถูกค้นพบจากประเทศสเปน ในเดือนเมษายน พ.ศ. 2564 และมีนาคม พ.ศ. 2565 ตามลำดับ
== ข้อความอาเรซีโบ ==
วันที่ 16 พฤศจิกายน พ.ศ. 2517 นักดาราศาสตร์ส่งข้อความคลื่นวิทยุชื่อข้อความอาเรซีโบ (Arecibo message|italic=no) จากกล้องโทรทรรศน์วิทยุอาเรซีโบไปที่ เอ็ม 13 เพื่อเป็นการทดลองในการติดต่อกับอารยธรรมนอกโลกที่อาจเกิดขึ้นในกระจุกดาว ข้อความอาเรซีโบมีข้อมูลที่เข้ารหัสเกี่ยวกับเผ่าพันธุ์มนุษย์, ดีเอ็นเอ, เลขอะตอม, ตำแหน่งของโลก และข้อมูลอื่น ๆ เอ็ม 13 ได้รับเลือกเนื่องจากเป็นกระจุกดาวขนาดใหญ่และค่อนข้างใกล้ กระจุกดาวจะเคลื่อนผ่านอวกาศในช่วงเวลาที่สัญญาณเดินทางไป ทำให้มีความคิดเห็นที่แตกต่างกันว่ากระจุกดาวจะอยู่ในตำแหน่งที่จะรับข้อความตามเวลาที่ไปถึงได้หรือไม่
== อ้างอิง ==
== แหล่งข้อมูลอื่น ==
Messier 13, SEDS Messier pages
Red Giant variable stars
กระจุกดาวทรงกลม
กลุ่มดาวเฮอร์คิวลีส
วัตถุท้องฟ้าของเมซีเย
ทางช้างเผือก
วัตถุท้องฟ้าของเอ็นจีซี
วัตถุทางดาราศาสตร์ที่ค้นพบในปี พ.ศ. 2257
บาร์เรียด

บาร์เรียด  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเคน ซุงิโมะริ
สายพันธุ์โปเกมอน
ตัวละครที่เป็นผู้มีอำนาจทางจิตวิญญาณ
ตัวละครที่เป็นนักเลียนแบบ
ตัวละครที่เป็นภูตและเทพยดา
ตัวละครที่เป็นบัตเลอร์
ตัวละครที่เป็นตัวตลก
ตัวละครที่เป็นเอลฟ์
ตัวละครในบันเทิงคดีที่มีความสามารถเกี่ยวกับน้ำแข็งหรือความเย็น
ตัวละครวิดีโอเกมที่มีความสามารถเกี่ยวกับน้ำแข็งหรือความเย็น
ตัวละครในบันเทิงคดีที่สามารถควบคุมแสง
ตัวละครในบันเทิงคดีที่สามารถเทเลพอร์ต
ตัวละครในบันเทิงคดีที่ใช้เวทมนตร์
สิทธิมนุษยชนในประเทศรัสเซีย

สิทธิมนุษยชนในประเทศรัสเซีย มักถูกวิพากษ์วิจารณ์จากองค์กรระหว่างประเทศและสื่ออิสระในประเทศ การละเมิดที่อ้างถึงบ่อยที่สุดบางส่วน มีได้แก่ การเสียชีวิตขณะถูกควบคุมตัว การใช้การทรมานอย่างกว้างขวางและเป็นระบบโดยกองกำลังรักษาความปลอดภัยและผู้คุม พิธีซ้อม (ที่รู้จักกันในชื่อ dedevshchina แปลว่า "ช่วงสมัยของคุณปู่") ในกองทัพรัสเซีย การละเมิดสิทธิเด็กในวงกว้าง ความรุนแรงและการเลือกปฏิบัติต่อชนกลุ่มน้อย และการสังหารนักข่าว
ในฐานะที่เป็นรัฐสืบทอดของสหภาพโซเวียต สหพันธรัฐรัสเซียยังคงผูกพันในข้อตกลงด้านสิทธิมนุษยชนแบบเดียวกันกับที่ลงนามและให้สัตยาบันโดยรัฐสืบทอดก่อนหน้านี้ เช่น กติการะหว่างประเทศว่าด้วยสิทธิพลเมืองและสิทธิทางการเมือง ตลอดจนสิทธิทางเศรษฐกิจ สังคม และวัฒนธรรม ในช่วงปลายคริสต์ทศวรรษ 1990 รัสเซียยังได้ให้สัตยาบันอนุสัญญายุโรปว่าด้วยสิทธิมนุษยชน (โดยมีข้อจำกัด) และตั้งแต่ ค.ศ. 1998 เป็นต้นมา ศาลสิทธิมนุษยชนแห่งยุโรปในสทราซบูร์ก็กลายเป็นศาลอุทธรณ์สุดท้ายสำหรับพลเมืองรัสเซียจากระบบยุติธรรมระดับชาติของตน ตามบทที่ 1 มาตรา 15 ของรัฐธรรมนูญ ค.ศ. 1993 รูปลักษณ์ของกฎหมายระหว่างประเทศเหล่านี้มีความสำคัญเหนือกว่ากฎหมายของรัฐบาลกลางแห่งชาติ อย่างไรก็ตาม ตั้งแต่สมัยที่ 2 ของประธานาธิบดีวลาดีมีร์ ปูติน (ค.ศ. 2004-2008) เป็นต้นมา มีรายงานการละเมิดสิทธิมนุษยชนเพิ่มมากขึ้น
นับตั้งแต่การเลือกตั้งสภาดูมารัฐใน ค.ศ. 2011 และปูตินกลับมาเป็นประธานาธิบดีอีกครั้งในฤดูใบไม้ผลิ ค.ศ. 2012 ได้มีการโจมตีทางกฎหมายเกี่ยวกับสิทธิระหว่างประเทศและสิทธิตามรัฐธรรมนูญหลายประการ เช่น มาตรา 20 (เสรีภาพในการชุมนุมและการสมาคม) ของปฏิญญาสากลว่าด้วยสิทธิมนุษยชน ซึ่งมีอยู่ในมาตรา 30 และ 31 ของรัฐธรรมนูญแห่งสหพันธรัฐรัสเซีย (ค.ศ. 1993) กฎหมายได้รับการอนุมัติในเดือนธันวาคม 2015 ซึ่งให้สิทธิ์ศาลรัฐธรรมนูญในการตัดสินใจว่ารัสเซียสามารถบังคับใช้หรือเพิกเฉยต่อมติจากหน่วยงานระหว่างรัฐบาล เช่น ศาลสิทธิมนุษยชนแห่งยุโรปได้หรือไม่
ในฐานะอดีตสมาชิกของสภายุโรปและผู้ลงนามในอนุสัญญายุโรปว่าด้วยสิทธิมนุษยชน รัสเซียมีพันธกรณีระหว่างประเทศที่เกี่ยวข้องกับประเด็นสิทธิมนุษยชน ในบทนำของรายงานสถานการณ์ในรัสเซียใน ค.ศ. 2004 กรรมาธิการสิทธิมนุษยชนแห่งสภายุโรประบุว่า "ความเปลี่ยนแปลงครั้งใหญ่นับตั้งแต่การล่มสลายของสหภาพโซเวียตไม่อาจปฏิเสธได้"
== หมายเหตุ ==
== อ้างอิง ==
== แหล่งข้อมูลอื่น ==
Commissioner for Human Rights of the Russian Federation  - Office of Ombudswoman Tatyana Moskalkova. (English translations of some reports are in the index.)
How the Russian government uses anti-extremism laws to fight opponents 
สิทธิมนุษยชนในประเทศรัสเซีย
การเมืองรัสเซีย
สิทธิมนุษยชนแบ่งตามประเทศ
เอล ชาโว เดล โอโช

เอล ชาโว เดล โอโช (El Chavo del Ocho El Chavo Del 8 Serie Animada) เป็นซีรีส์โทรทัศน์แนวตลกของเม็กซิโก ที่สร้างโดย โรแบร์โต โกเมซ โบลัญโญส โดยออกอากาศทางช่องเอลนูเอเบและลัสเอสเตรยัส ในวันที่ 26 กุมภาพันธ์ พ.ศ. 2516 และจบลงในวันที่ 7 มกราคม พ.ศ. 2523
== นักแสดง ==
โรแบร์โต โกเมซ โบลัญโญส รับบท เอล ชาโว เดล โอโช (El Chavo del Ocho)
คาร์ลอส วิลลากราน รับบท กีโก้ (Quico)
María Antonieta de las Nieves รับบท La Chilindrina และ Doña Nieves
Ramón Valdés รับบท Don Ramón
Florinda Meza รับบท Doña Florinda และ Popis
Rubén Aguirre รับบท Profesor Jirafales
Édgar Vivar รับบท Señor Barriga และ Ñoño
Angelines Fernández รับบท Doña Clotilde "La bruja del 71"
Horacio Gómez Bolaños รับบท Godínez
Raúl Padilla รับบท Jaimito "El Cartero"
== อ้างอิง ==
== แหล่งข้อมูลอื่น ==
ภาพยนตร์ชุดทางโทรทัศน์เม็กซิโก
รายการโทรทัศน์ภาษาสเปน
รายการโทรทัศน์ที่เริ่มออกอากาศตั้งแต่ พ.ศ. 2516
วัฒนธรรมเม็กซิโก
อันเจโล โมรีออนโด

อันเจโล โมรีออนโด (Angelo Moriondo; 6 มิถุนายน 1851 – 31 พฤษภาคม 1914) เป็นนักประดิษฐ์ชาวอิตาลี ถือกันว่าเป็นผู้จดทะเบียนสิทธิบัตรที่เก่าแก่ที่สุดสำหรับเครื่องทำกาแฟเอสเปรสโซ เมื่อปี 1884
โมรีออนโดเกิดในครอบครัวนักธุรกิจ ในฐานะนักธุรกิจ เขายังเคยเข้าซื้อกิจการของ Grand-Hotel Ligure ในย่านใจกลางของ Piazza Carlo Felice และ American Bar ใน Galleria Nazionale ใน Via Roma
== เครื่องทำเอสเปรสโซเครื่องแรก ==
โมรีออนโดนำเสนอสิ่งประดิษฐ์ของเขาในเทศกาลเจเนรัลเอ็กซ์โปตูริน (General Expo of Turin) ในปี 1884 และได้รับรางวัลเหรียญทองแดง เครื่องทำเอสเปรสโซของเขาสร้างขึ้นจริงโดยวิศวกรชื่อ Martina
สิทธิบัตรได้รับการอัปเดตเพิ่มเติมในวันที่ 20 พฤศจิกายน 1884 และได้รับการขึ้นทะเบียนสิทธิบัตรสากลหลังขึ้นจดทะเบียนในปารีสเมื่อ 23 ตุลาคม 1885 นับจากนั้น โมรีออนโดยังคงพัฒนาสิ่งประดิษฐ์ของเขาอยู่เรื่อย ๆ โดยทุกการปรับแต่งของเขาก็นำไปจดสิทธิบัตรใหม่ต่อ
โมรีออนโดไม่เคยนำสิ่งประดิษฐ์ของเขาไปสู่การผลิตในระดับอุตสาหกรรม มีเพียงเครื่องที่สร้างขึ้นเองด้วยมือไม่กี่เครื่องเท่านั้น
นักประวัติศาสตร์ผู้เขียนเกี่ยวกับประวัติศาสตร์กาแฟ เอียน เบิร์นสเตน (Ian Bersten) อ้างว่าเป็นนักวิชาการคนแรกที่ค้นพบสิทธิบัตรของโมรีออนโดยเบิร์นสเตนบรรยายถึงสิ่งประดิษฐ์นี้ว่าเป็น "เครื่องจักรสำหรับบาร์ สัญชาติอิตาลี เครื่องแรก ทำงานโดยควบคุมไอน้ำและน้ำขาเข้าแยกกันผ่านทางกาแฟ" ("the first Italian bar machine that controlled the supply of steam and water separately through the coffee") และถือให้โมรีออนโดเป็น "หนึ่งในผู้ประดิษฐ์คนแรก ๆ ของเครื่องทำเอสเปรสโซ"
== อ้างอิง ==
บุคคลจากตูริน
นักประดิษฐ์ชาวอิตาลี
เอล ชาโว แอนิมาโด

เอล ชาโว แอนิมาโด (El Chavo Animado หรือ El Chavo, la serie animada) เป็นการ์ตูนทีวีแอนิเมชันของประเทศเม็กซิโก ออกอากาศทางช่องเอลซิงโกและลัสเอสเตรยัส สร้างโดย โรแบร์โต โกเมซ โบลัญโญส ฉายตอนแรกเมื่อวันที่ 21 ตุลาคม ค.ศ. 2549 ถึงวันที่ 6 มิถุนายน ค.ศ. 2557 ซีรีส์นี้ไม่เคยฉายในประเทศไทย
== ตัวละครและเสียงพากย์ ==
เฮซุส กุซมานรับบทเอล ชาโว (El Chavo)
เซบาสเตียน ลาปูร์รับบทกีโก้ (Quico)
มาริโอ้ คาสทาเนด้ารับบทดอน รามอน (Don Ramón) โนโน (Ñoño)
เอริก้า เอ็ดเวิร์ดส์รับบทโดน่า ฟลอรินด้า (Doña Florinda), ลาโปปิส (La Popis)
ฮวน คาร์ลอส ติโนโก (ซีซัน 1-2) และมอยเซ่ ซัวเรซ อัลดาน่า (ซีซัน 3-7) รับบทศาสตราจารย์จิระฟาเลส (Professor Jirafales)
เอริกา มิเรเลสรับบท โดน่า โคลทิลเด้ (Doña Clotilde/La Bruja del 71)
วิคเตอร์ เดลกาโด (ซีซัน 1-5) และเซบาสเตียน ลาปูร์ (ซีซัน 6-7) รับบทคุณบาร์ริกา (Señor Barriga)
แม็กกี้ เวร่ารับบทแพตตี้ (Patty)
เลโอนาร์โด การ์เซีย (ซีซัน 1-5) และเฮกเตอร์ มิแรนด้า (ซีซัน 6-7) รับบทไฮมิโตะบุรุษไปรษณีย์
จูเลียตต้า ริเวร่ารับบทกลอเรีย (Gloria)
== แหล่งข้อมูลอื่น ==
ภาพยนตร์ชุดทางโทรทัศน์เม็กซิโก
รายการโทรทัศน์ภาษาสเปน
รายการโทรทัศน์ที่เริ่มออกอากาศตั้งแต่ พ.ศ. 2549
รายการโทรทัศน์ที่ยุติการออกอากาศในปี พ.ศ. 2557
การ์ตูนทีวีแอนิเมชันเกี่ยวกับเด็ก
ผู้เล่นในฟุตบอลเอเชียเยาวชนอายุไม่เกิน 23 ปี 2022

ด้านล่างนี้คือรายชื่อผู้เล่นของทีมชาติแต่ละชาติที่เข้าร่วมในฟุตบอลเอเชียเยาวชนอายุไม่เกิน 23 ปี 2022 รายการนี้จะจัดขึ้นระหว่างวันที่ 1-19 มิถุนายน พ.ศ. 2565 ในประเทศอุซเบกิสถาน มันเป็นการแข่งขันกลุ่มอายุไม่เกิน 23 ปี ครั้งที่สามที่จัดขึ้นโดยสมาพันธ์ฟุตบอลเอเชีย เนื่องจากรายการไม่ได้ถูกจัดขึ้นระหว่างปฏิทินการแข่งขันนานาชาติฟีฟ่า สโมสรฟุตบอลไม่จำเป็นที่จะต้องปล่อยตัวผู้เล่น
แต่ละทีมจะต้องส่งผู้เล่น 23 คนในผู้เล่นทีมชาติของพวกเขา รายชื่อผู้เล่นเต็มทั้งหมดจะอยู่ด้านล่างนี้ ผู้เล่นที่อยู่ใน ชื่อตัวหนา หมายถึงจำนวนการลงเล่นที่ได้ลงเล่นเต็มนัดในระดับนานาชาติ ณ จุดหนึ่งในอาชีพของพวกเขา
== กลุ่ม เอ ==
รายชื่อผู้เล่น กลุ่ม เอ รอบสุดท้ายได้ประกาศโดยเอเอฟซีเมื่อวันที่ 26 พฤษภาคม ค.ศ. 2022.
=== อุซเบกิสถาน ===
ผู้ฝึก: Timur Kapadze
=== อิหร่าน ===
รายชื่อ 23 คนสุดท้ายได้ประกาศเมื่อวันที่ 21 พฤษภาคม ค.ศ. 2022.
ผู้ฝึก: Mehdi Mahdavikia
=== กาตาร์ ===
รายชื่อ 23 คนสุดท้ายได้ประกาศเมื่อวันที่ 23 พฤษภาคม ค.ศ. 2022.
ผู้ฝึก:  Nicolás Córdova
=== เติร์กเมนิสถาน ===
ผู้ฝึก: Ahmet Agamyradow
== กลุ่ม บี ==
รายชื่อผู้เล่น กลุ่ม บี รอบสุดท้ายได้ประกาศโดยเอเอฟซีเมื่อวันที่ 27 พฤษภาคม ค.ศ. 2022.
=== ออสเตรเลีย ===
รายชื่อ 23 คนสุดท้ายได้ประกาศเมื่อวันที่ 18 พฤษภาคม ค.ศ. 2022.
ผู้ฝึก: Tony Vidmar
=== จอร์แดน ===
รายชื่อ 23 คนสุดท้ายได้ประกาศเมื่อวันที่ 16 พฤษภาคม ค.ศ. 2022.
ผู้ฝึก: Ahmad Hayel
=== อิรัก ===
ผู้ฝึก:  Miroslav Soukup
=== คูเวต ===
ผู้ฝึก: Abdulaziz Hamada
== กลุ่ม ซี ==
รายชื่อผู้เล่น กลุ่ม ซี รอบสุดท้ายได้ประกาศโดยเอเอฟซีเมื่อวันที่ 27 พฤษภาคม ค.ศ. 2022.
=== เกาหลีใต้ ===
รายชื่อผู้เล่นรอบสุดท้ายได้ประกาศเมื่อวันที่ 16 พฤษภาคม ค.ศ. 2022. ในวันที่ 27 พฤษภาคม, Um Won-sang ถูกแทนที่โดย Yang Hyun-jun, as the former got a callup from the senior national team.
ผู้ฝึก: Hwang Sun-hong
=== ไทย ===
รายชื่อผู้เล่น 23 คนเบื้องต้นได้ประกาศเมื่อวันที่ 26 พฤษภาคม ค.ศ. 2022.
ผู้ฝึก: วรวุฒิ ศรีมะฆะ
=== เวียดนาม ===
รายชื่อผู้เล่น 25 คนเบื้องต้นได้ประกาศเมื่อวันที่ 23 พฤษภาคม ค.ศ. 2022. รายชื่อ 23 คนสุดท้ายได้ประกาศเมื่อวันที่ 1 มิถุนายน ค.ศ. 2022.
ผู้ฝึก:  Gong Oh-kyun
=== มาเลเซีย ===
รายชื่อผู้เล่นรอบสุดท้ายได้ประกาศเมื่อวันที่ 28 พฤษภาคม ค.ศ. 2022.
ผู้ฝึก:  Brad Maloney
== กลุ่ม ดี ==
รายชื่อผู้เล่น กลุ่ม ดี สุดท้ายได้ประกาศโดยเอเอฟซีเมื่อวันที่ 29 พฤษภาคม ค.ศ. 2022.
=== ซาอุดีอาระเบีย ===
รายชื่อ 23 คนสุดท้ายได้ประกาศเมื่อวันที่ 26 พฤษภาคม ค.ศ. 2022. On 31 May, Muhannad Al-Shanqeeti and Musab Al-Juwayr withdrew from the squad due to injury and were replaced by Saad Yaslam and Ahmed Al-Ghamdi.
ผู้ฝึก: Saad Al-Shehri
=== สหรัฐอาหรับเอมิเรตส์ ===
รายชื่อ 23 คนสุดท้ายได้ประกาศเมื่อวันที่ 30 พฤษภาคม ค.ศ. 2022.
ผู้ฝึก:  Denis Silva Puig
=== ญี่ปุ่น ===
รายชื่อผู้เล่น 21 คนได้ประกาศเมื่อวันที่ 24 พฤษภาคม ค.ศ. 2022. Yutaro Oda was ruled out of the squad after picking up an injury, และในวันที่ 27−28 พฤษภาคม ค.ศ. 2022, Sato, Nakashima, และ Yamada, ได้ถูกเรียกตัวกลับสู่แทนที่เขา, และจากนั้น, เสร็จสมบูรณ์กับรายชื่อผู้เล่น 23 คน. ในวันที่ 29 พฤษภาคม ค.ศ. 2022, Ryuya Nishio ถูกตัดออกไปด้วยอาการบาดเจ็บ, และถูกแทนที่โดย Kimura.
ผู้ฝึก: Go Oiwa
=== ทาจิกิสถาน ===
รายชื่อ 23 คนสุดท้ายได้ประกาศเมื่อวันที่ 30 พฤษภาคม ค.ศ. 2022.
ผู้ฝึก: Aslidin Khabibulloev
== อ้างอิง ==
ฟุตบอลเอเชียเยาวชนอายุไม่เกิน 23 ปี 2022
ภาคิน สมมิตรธนกุล

ภาคิน สมมิตรธนกุล หรือ ภาคิน สมมิตร เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อครั้งแรก เมื่อปี 2544 สังกัดพรรคไทยรักไทย เคยสังกัดพรรคพลังประชารัฐ ปัจจุบันสังกัดพรรครวมไทยสร้างชาติ ภาคินเป็นหนึ่งในกรรมการวาระเริ่มแรกของมูลนิธิบ้านเลขที่ 111 และเป็นประธานกรรมการบริหารบริษัท อยุธยาพลังงานสะอาด จำกัด ผู้บุกเบิกพลังงานทดแทนในยุคแรกของประเทศไทย
== ประวัติ ==
ภาคิน สมมิตรธนกุล หรือ ภาคิน สมมิตร เกิดเมื่อวันที่ 6 เมษายน พ.ศ. 2505 สำเร็จการศึกษารัฐศาสตรมหาบัณฑิต (การปกครอง) จากมหาวิทยาลัยธรรมศาสตร์ และปรัชญาดุษฎีบัณฑิต (รัฐประศาสนศาสตร์) จากมหาวิทยาลัยบูรพา
== การทำงาน ==
ภาคิน เริ่มงานการเมืองกับพรรคไทยรักไทย โดยการลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 76 ได้เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง ซึ่งนายพงษ์ศักดิ์ รักตพงศ์ไพศาล ลาออกเมื่อวันที่ 3 เมษายน พ.ศ. 2546 ต่อมาในปี 2550 เขาถูกตัดสิทธิ์ทางการเมืองเป็นเวลา 5 ปี จากการเป็นกรรมการบริหารพรรคไทยรักไทย ซึ่งถูกตุลาการรัฐธรรมนูญวินิจฉัยให้ยุบพรรค
ภาคิน ย้ายไปร่วมงานกับพรรคพลังประชารัฐ ในกลุ่มของ ร.อ.ธรรมนัส  พรหมเผ่า และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในปี 2562 ลำดับที่ 26 แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงแรงงาน จนถึงเดือนกันยายน พ.ศ. 2563 กระทั่งในเดือนเมษายน พ.ศ. 2565 นายวิเชียร ชวลิต ส.ส.แบบบัญชีรายชื่อ ขอลาออกจากตำแหน่ง ภาคินจึงได้เลื่อนขึ้นมาดำรงตำแหน่งแทน ต่อมาเขาได้ยื่นหนังสือลาออกในเดือนกุมภาพันธ์ของปีเดียวกัน
=== สมาชิกสภาผู้แทนราษฎร ===
ภาคิน สมมิตรธนกุล ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ (เลื่อนแทน)
== เครื่องราชอิสริยาภรณ์ ==
== อ้างอิง ==
นักธุรกิจชาวไทย
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
พรรคไทยรักไทย
พรรคพลังประชารัฐ
พรรครวมไทยสร้างชาติ
บุคคลจากคณะรัฐศาสตร์ มหาวิทยาลัยธรรมศาสตร์
บุคคลจากคณะรัฐศาสตร์และนิติศาสตร์ มหาวิทยาลัยบูรพา
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.ช.
วัดสมานมิตร (จังหวัดนครราชสีมา)

วัดสมานมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองงูเหลือม อำเภอเฉลิมพระเกียรติ จังหวัดนครราชสีมา  มีเนื้อที่ 23 ไร่ 2 งาน 30 ตารางวา ปัจจุบันมีพระครูโอภาสศีลคุณ (หลวงพ่อไสว) เป็นเจ้าอาวาสวัดสมานมิตร และ พระปลัดจรูญ โกสโล เป็นรองเจ้าอาวาส
วัดสมานมิตรเดิมเรียกว่า วัดเสม็ด  ตามชื่อของหมู่บ้านและมีต้นเสม็ดขึ้นอยู่ทางทิศตะวันตกของวัดจำนวนมาก ต่อมาเปลี่ยนชื่อมาเป็น "วัดสมานมิตร" เนื่องจากวัดนี้เป็นศูนย์รวมแรงศรัทธาของชาวบ้านเสม็ดและชาวบ้านโพธิ์น้อยที่มักจะมาทำบุญร่วมกัน แสดงถึงความสมานฉันท์ของชาวบ้านทั้งสองหมู่บ้าน ได้รับพระราชทานวิสุงคามสีมา เมื่อวันที่ 5 ธันวาคม พ.ศ. 2439 ได้รับพระราชทานวิสุงคามสีมาครั้งหลังเมื่อวันที่ 29 มิถุนายน พ.ศ. 2559
อาคารเสนาสนะที่สำคัญ ได้แก่ อุโบสถหลังใหม่ ภายในประดิษฐานพระพุทธชินราช (จำลอง) นอกจากนี้ใต้ฐานของอุโบสถยังเป็นที่สำหรับการทำพิธีลอดโบสถ์ และเป็นที่ประดิษฐานพระพุทธรูปหลวงพ่อโสธรจำลอง พระแก้วมรกตจำลอง และพระประจำวันเกิด ส่วนอุโบสถเก่า ภายในมีรูปหล่อหลวงพ่ออ๊อด โอภาโส อดีตเจ้าอาวาสวัดสมานมิตร หลวงพ่อดีวัดหนองจอก และหลวงพ่อจำลอง สิริภทฺโธวัดหนองจอก หลวงปู่ใหญ่เฉลิมพระเกียรติ เป็นพระพุทธรูปสมเด็จองค์ปฐมองค์แรกที่ใหญ่ที่สุดในอำเภอเฉลิมพระเกียรติสร้างเพื่อเทิดพระเกียรติในพระบาทสมเด็จพระมหาภูมิพลอดุลยเดชมหาราช บรมนาถบพิตร ขณะทรงครองราชย์ ครบ 70 พรรษา
==อ้างอิง==
สมานมิตร
ฮิวโก เอคิไท

ฮิวโก เอคิไท (Hugo Ekitike; เกิด 20 มิถุนายน ค.ศ. 2002) เป็นนักฟุตบอลอาชีพชาวฝรั่งเศสเชื้อสายแคเมอรูน ปัจจุบันเล่นในตำแหน่งกองหน้าให้กับ ปารีแซ็ง-แฌร์แม็ง ในลีกเอิง โดยยืมตัวมาจากแร็งส์
== อาชีพ ==
เมื่อวันอาทิตย์ที่ 12 กรกฎาคม ค.ศ. 2020 เอคิไทได้เซ็นสัญญาอาชีพฉบับแรกกับแร็งส์ เขาเปิดตัวกับทีมชุดใหญ่ในลีกเอิงในนัดที่แพ้ให้กับลอริยองต์ 3-1 เมื่อวันเสาร์ที่ 17 ตุลาคมปีเดียวกัน ในวันศุกร์ที่ 29 มกราคม ค.ศ. 2021 เอคิไท ได้ย้ายไปเล่นให้กับสโมสร Vejle Boldklub ใน ซูเปอร์ลีกา ของเดนมาร์กด้วยสัญญายืมตัวจนจบฤดูกาล
เมื่อวันที่ 26 กันยายน ค.ศ. 2021 เขาทำประตูที่ 2 และ 3 ให้กับแร็งส์ในการเอาชนะน็องต์ 3-1 ในฐานะผู้เล่นสำรอง ในเดือนมกราคม ค.ศ. 2022 หรือช่วงตลาดซื้อขายหน้าหนาว เอคิไท ปฏิเสธการย้ายไปยัง นิวคาสเซิลยูไนเต็ด ประธานสโมสรแร็งส์กล่าวว่า "ยังมีประวัติศาสตร์ที่จะเขียนร่วมกัน"
=== ปารีแซ็ง-แฌร์แม็ง ===
เมื่อวันที่ 16 กรกฎาคม ค.ศ. 2022 ปารีแซ็ง-แฌร์แม็ง ประกาศเซ็นสัญญายืมตัว เอคิไท แบบยืมตัวตลอดฤดูกาล พร้อมออปชั่นซื้อขาดในราคา 35 ล้านยูโร พร้อมโบนัส ตามแหล่งที่มาหลายแหล่ง ตัวเลือกการซื้อในข้อตกลงถือเป็นข้อบังคับ
== ระดับทีมชาติ ==
เอคิไท เกิดในฝรั่งเศสโดยมีพ่อเป็นชาวแคเมอรูนและแม่เป็นชาวฝรั่งเศส โดยเขาติดทีมชาติฝรั่งเศสรุ่นอายุไม่เกิน 20 ปี
== อ้างอิง ==
นักฟุตบอลชาวฝรั่งเศส
ชาวฝรั่งเศสเชื้อสายแคเมอรูน
กองหน้าฟุตบอล
วัดหัวสะพาน (จังหวัดนครราชสีมา)

วัดหัวสะพาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครราชสีมา จังหวัดนครราชสีมา อาณาเขตทิศเหนือ จรดสถานีรถไฟชุมทางถนนจิระ ด้านทิศใต้ จรดหัวทะเล หัวหนองบัว และหัวหนองปรือ ด้านทิศตะวันออก ติดทุ่งทะเล ด้านทิศตะวันตก จรดวัดหลวงตาหินและวัดหลวงตาขาว ซึ่งอยู่ในพื้นที่ติดกัน
วัดหัวสะพานตั้งวัดเมื่อวันที่ 15 กรกฎาคม พ.ศ. 2374 ซึ่งชาวบ้านหัวสะพานและสัตบุรุษผู้มีจิตศรัทธาได้ร่วมกันก่อขึ้น วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2502
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ หอกลอง หอระฆัง ศาลาบำเพ็ญกุศล และฌาปนสถาน ภายในวัดมีสำนักงานพระพุทธศาสนาจังหวัดนครราชสีมา เมื่อจากพื้นที่ตรงนี้เป็นที่ราบสูง หรือ ที่โนน จึงเรียกว่า โนนแสนสุขและที่ได้ชื่อว่า หัวสะพาน เพราะว่า ในสมัยก่อนโนนฝั่งด้านหน้าสถานีรถไฟจิระ คือฝั่งศาลากลางจังหวัดนครราชสีมา
==รายนามเจ้าอาวาส==
พระพูน
พระน้อย
พระดำ
พระโล่ห์ สีลวิสุทฺโธ
พระครูสิริอรุโณภาส
พระครูสิริอรุโณภาส อรุณ โอภาโส
==อ้างอิง==
หัวสะพาน
วอลเลย์บอลหญิงชิงแชมป์สโมสรเอเชีย 2022

วอลเลย์บอลหญิงชิงแชมป์สโมสรเอเชีย 2022 (2022 Asian Women's Club Volleyball Championship) เป็นการแข่งขันครั้งที่ 22 ของวอลเลย์บอลหญิงชิงแชมป์สโมสรเอเชีย การแข่งขันกำหนดจัดขึ้นที่เซเมย์ ประเทศคาซัคสถาน ระหว่างวันที่ 24 ถึง 30 เมษายน ค.ศ. 2022 โดยทีมที่ชนะเลิศจะได้สิทธิ์เข้าร่วมวอลเลย์บอลหญิงชิงแชมป์สโมสรโลก 2022
==ทีมที่เข้าร่วมการแข่งขัน==
ด้านล่างนี่คือทีมที่เข้าร่วมการแข่งขัน
== สนามแข่งขัน ==
การแข่งขันจะจัดขึ้นที่ Abay Arena Cultural and Sports Complex ซึ่งตั้งอยู่ในเซเมย์ แคว้นคาซัคสถานตะวันออก
==รอบแรก==
|}
|}
==รอบสุดท้าย==
===รอบชิงอันดับที่ 3===
|}
===รอบชิงชนะเลิศ===
|}
==รางวัล==
ผู้เล่นทรงคุณค่า
อะเลคซันดรา ชีรอวิช (กูว์เนิช)
ตัวเซตยอดเยี่ยม
ดานีกา ราเดนกอวิช (อัลไต)
ตัวตบหัวเสายอดเยี่ยม
ซานา อะนาร์คูโลวา (อัลไต)
การือนา เดนรซอวา (กูว์เนิช)
ตัวบล็อกกลางยอดเยี่ยม
กริสตีย์นา อานิโกโนวา  (อัลไต)
ศศิวิมล แสงปาน (ไดมอนด์ ฟู้ด - ไฟน์เชฟ สปอร์ต คลับ)
ตัวตบตรงข้ามยอดเยี่ยม
ตาเตียนา อัลโดชีนา (กูว์เนิช)
ตัวรับอิสระยอดเยี่ยม
ซาบีย์รา เบกีย์เชวา (กูว์เนิช)
==อันดับการแข่งขัน==
== อ้างอิง ==
==แหล่งข้อมูลอื่น==
Asian Volleyball Confederation
วอลเลย์บอลในปี พ.ศ. 2565
วอลเลย์บอลชิงแชมป์สโมสรเอเชีย
สุดท้ายและตลอดไป

สุดท้ายและตลอดไป (; ) เป็นภาพยนตร์ญี่ปุ่นใน ค.ศ. 2022 กำกับโดย มิจิฮิโตะ ฟูจิอิ โดยได้รับเค้าโครงจากมังงะในชื่อภาษาญี่ปุ่นเดียวกัน ออกฉายในประเทศญี่ปุ่นในวันที่ 4 มีนาคม ค.ศ. 2022 นำแสดงโดย นานะ โคมัตสึ และ เค็นตาโร ซากางูจิ ภาพยนตร์ได้รับการฉายในประเทศไทยและประเทศไต้หวันในวันที่ 2 มิถุนายน และ 10 มิถุนายน ค.ศ. 2022 ตามลำดับ
ฟูจิอิ เคยเป็นผู้กำกับภาพยนตร์ใน ค.ศ. 2019 เดอะเจอร์นัลลิสต์ ซึ่งได้รับรางวัลเจแปนอะแคเดมีฟิล์ม สาขาภาพยนตร์แห่งปี
== เรื่องย่อ ==
มัตสึริได้รับการวินิจฉัยโรคร้ายซึ่งผู้ป่วยส่วนใหญ่มักเสียชีวิตภายใน 10 ปี ระหว่างนี้เธอพบกับคาซูโตะที่งานรวมรุ่นโรงเรียน ทั้งสองพูดคุยกันเรื่องอนาคตต่อจากนี้ของพวกเขา มัตสึริและคาซุตัดสินใจคบหากัน ขณะที่อาการป่วยรักษาไม่หายของมัตสึริเริ่มทวีความรุนแรงขึ้น
== นักแสดง ==
=== ตัวละครหลัก ===
นานะ โคมัตสึ แสดงเป็น มัตสึริ ทากาบายาชิ
เค็นตาโร ซากางูจิ แสดงเป็น คาซูโตะ มานาเบะ
ยูกิ ยามาดะ แสดงเป็น ทาเกรุ โทมิตะ
นาโอะ แสดงเป็น ซานาเอะ ฟูจิซากิ
ซาโตรุ อิงูจิ แสดงเป็น อากิระ มิอูระ
ฮารุ คูโรกิ แสดงเป็น คิเกียว ทากาบายาชิ
เท็ตสึชิ ทานากะ แสดงเป็น ฮิราตะ
ลิลลี่ ฟรังกี แสดงเป็น เก็น คาจิวาระ
ฮิเดโกะ ฮาระ แสดงเป็น ยูริโกะ ทากาบายาชิ
ยูตากะ มัตสึชิเงะ แสดงเป็น อากิฮิซะ ทากาบายาชิ
== การผลิต ==
ฟูจิอิ ที่เคยเป็นผู้กำกับภาพยนตร์ใน ค.ศ. 2019 เดอะเจอร์นัลลิสต์ ซึ่งได้รับรางวัลเจแปนอะแคเดมีฟิล์ม สาขาภาพยนตร์แห่งปี กล่าวหลังจากอ่านมังงะต้นฉบับครั้งแรกว่าเขาประทับใจในงานเขียนของโคซากะเป็นอย่างมาก และตั้งใจแน่วแน่ในการผลิตภาคคนแสดงของมังงะ
การถ่ายทำเกิดขึ้นตลอดทั้งปีตามสี่ฤดูกาลในภาพยนตร์ ไดซูเกะ เซกิงูจิ ผู้อำนวยการผลิตเปิดเผยว่าดอกใบไม้ผลิ, หิมะ และทะเลในฤดูร้อนนั้นเป็นการถ่ายทำจริงโดยไม่ใช้เทคนิคพิเศษทางภาพ (visual effects) เพื่อให้ความรู้สึกของนักแสดงสื่อถึงผู้ชมได้อย่างแท้จริง ณ ช่วงเวลานั้น ๆ แม้เป็นเช่นนั้น เงินทุนในการผลิตภาพยนตร์ยังคงไว้ที่เท่าเดิมไม่เปลี่ยนแปลง ฟูจิอิกล่าวเสริม
== อ้างอิง ==
ภาพยนตร์ญี่ปุ่น
ตำบลห้วยยาง (อำเภอบัวใหญ่)

ห้วยยาง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยยาง ตั้งอยู่ห่างจากอำเภอบัวใหญ่ประมาณ 15 กิโลเมตร
== อาณาเขตติดต่อ ==
ทิศเหนือ ติดต่อกับ ตำบลขุนทอง (อำเภอบัวใหญ่)
ทิศใต้ ติดต่อกับ ตำบลหนองบัวสะอาด และตำบลหนองแจ้งใหญ่ (อำเภอบัวใหญ่)
ทิศตะวันออก ติดต่อกับ ตำบลด่านช้าง (อำเภอบัวใหญ่)
ทิศตะวันตก ติดต่อกับ ตำบลบึงพะไล (อำเภอแก้งสนามนาง)
== การปกครอง ==
ตำบลห้วยยาง แบ่งการปกครองออกเป็น 12 หมู่บ้าน คือ
หมู่ที่ 1 ด่านช้าง
หมู่ที่ 2 ดอนกระชาย
หมู่ที่ 3 ห้วยยาง
หมู่ที่ 4 ขามเตี้ย
หมู่ที่ 5 ห้วยคร้อ
หมู่ที่ 6 ดงบัง
หมู่ที่ 7 เก่างิ้ว
หมู่ที่ 8 บุไทย
หมู่ที่ 9 หนองหญ้าปล้อง
หมู่ที่ 10 สระไผ่
หมู่ที่ 11 ดงสว่าง
หมู่ที่ 12 หนองไผ่งาม
== สถานที่สำคัญ ==
การศึกษา
ศูนย์พัฒนาเด็กเล็ก 2 แห่ง
* ศูนย์พัฒนาเด็กเล็กบ้านขามเตี้ย
* ศูนย์พัฒนาเด็กเล็กบ้านดงบัง
โรงเรียน
* โรงเรียนขามเตี้ยพิทยาคม
* โรงเรียนบ้านดงบัง
* โรงเรียนบ้านด่านช้าง
* โรงเรียนบ้านห้วยยาง
* โรงเรียนวัดบ้านเก่างิ้ว
การสาธารณสุข
โรงพยาบาลส่งเสริมสุขภาพตำบล ดงบัง
การศาสนา
วัด/สำนักสงฆ์
* วัดเก่างิ้ว
* วัดขามเตี้ย
* วัดด่านช้าง
* วัดบ้านดงบัง
* วัดบ้านห้วยยาง
* วัดหนองหญ้าปล้อง
* วัดห้วยคร้อ
ศริสจักร 1 แห่ง
== อ้างอิง ==
ห้วยยาง
ห้วยยาง